АҞӘА, пхҷ 8 – Sputnik. Урыстәыла аусуратә миссиеи аԥсуа-аурыс цәыргақәҵа-иармаркеи ԥхынҷкәын 8-9 рзы Аҟәа имҩаԥысуеит. Абри атәы ааицҳауеит Аԥсны иҟоу Урыстәыла ахәаахәҭратә хаҭарнакра аиҳабы Иури Аикин.
Уи иҳәеит аусуратә миссиа Урыстәыла 14 фирмеи, Аԥсны 10 фирмаки шалахәу. Аикин иазгәеиҭеит Урыстәыла ахәаахәҭратә хаҭарнакра ԥшьынтәны ишеиҿнакаауа ацәыргақәҵа-иармарка Урыстәылеи Аԥсни рыбжьара абизнестә еимадарақәа рырӷәӷәаразы.
Ацәыргақәҵа-иармаркаҿы Урыстәыла аӡымҩангагатә нхамҩатә маҭәахәқәа цәырнагеит, Аԥсны аԥаҭлыка иҭоу аӡыржәтә, еиуеиԥшым анхамҩа аалыҵқәа.